CELEX: 21999D1028(09)
Language: hu
Date: 1998-11-27 00:00:00
Title: Az EGT-Vegyesbizottság 114/98 határozata (1998. november 27.) az EGT-megállapodás származási szabályokról szóló 4. jegyzőkönyvének módosításáról

Fontos jogi nyilatkozat

|

21999D1028(09)

Hivatalos Lap L 277 , 28/10/1999 o. 0051 - 0051

		Az EGT-Vegyesbizottság 114/98 határozata(1998. november 27.)az EGT-megállapodás származási szabályokról szóló 4. jegyzőkönyvének módosításárólAZ EGT-VEGYESBIZOTTSÁG,tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,mivel a Megállapodás 4. jegyzőkönyvét az 1996. november 22-i 71/96 EGT-vegyesbizottsági határozat [1] módosította;mivel a 4. jegyzőkönyv, a származási kumuláció rendszerét a közép- és kelet-európai országokra kiterjesztő módosítás utáni változatában rendelkezéseket tartalmaz a vámvisszatérítés és a vámmentesség tilalma vonatkozásában, melyek eltérő értelmezésre adnak alkalmat;mivel ezért a 4. jegyzőkönyvet a Megállapodás hatékony működése érdekében módosítani kell,A KÖVETKEZŐKÉPPEN HATÁROZOTT:1. cikkA 4. jegyzőkönyv 14. cikkének (1) bekezdése helyébe a következő szöveg lép:"(1) Az e jegyzőkönyv értelmében az EGT-ből vagy a 3. cikkben említett országok valamelyikéből származó termékek előállítása során felhasznált olyan nem származó anyagok, amelyekre származási igazolást állítottak ki vagy adtak ki az V. cím rendelkezéseinek megfelelően, egyik Szerződő Fél területén sem részesülhetnek bármilyen vámvisszatérítésben vagy vámmentességben."2. cikkEz a határozat 1998. november 28-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.3. cikkEzt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.Kelt Brüsszelben, 1998. november 27-én.az EGT-Vegyesbizottság részérőlaz elnökN. v. Liechtenstein[1] HL L 21., 1997.1.23, 12. o.--------------------------------------------------